ISANDA LAUAS
Tere tulemast saatesse!
Selgi korral on saatekülalisel hea sõnum Jumalariigist.
Tere tulemast Marko Mesiäislehto! - Tänan!
Sa oled pärit Lõuna-Pohjanmaalt. Millises peres sa sündisid?
Sündisin 1979. a. tavalises Soome peres,
mis oli vanaema poolt uskliku taustaga.
Hiljem kogesin vaimulikku ärkamist ja sain ka ise usklikuks.
Ka su vanaema oli aktiivne eestpalvetaja?
Vanaema palvetas iga päev meie kõigi eest.
Mul on veel üks vend.
Gümnaasiumi ajal kogesin vaimulikku ärkamist.
Samas oli mu noorusaeg täidetud spordiga.
Me treenisime palju.
Mingil ajal vahetasin spordi vaimulike asjade vastu.
Sa kogesid juba väikese lapsena oma esimest vaimulikku ilmutust?
Jah. Me elus juhtus kurb lugu. Mu väike õde suri, kui ma olin 4-ne.
Hakkasin palvetama väga väikesena.
Mulle jäi õe surmast väike surmahirm sisse,
aga kui ma usklikuks sain, kogesin, kuidas surmahirm ära võeti.
Aga jah, palvetasin juba väikesest peast.
Surmahirmust räägitakse üpris vähe, kuigi see on paljudel inimestel.
Mida sa räägiksid surmahirmust?
Kui sa pöördud pimedusest valgusse, su patud on andeks antud
ja su südametunnistus on puhas, siis pole midagi vaja karta.
Piibel ju ütleb, et ajalik on nähtav või nähtav on ajalik.
Igavik aga on nähtamatu ja Jumal on valmistanud meid igaviku jaoks.
Su teismeiga oli see iga, kus su väärtused seati paika.
Sa ütlesid, et sa tegid palju sporti.
Kuidas Jeesus sind omaks võttis?
Ma olin 10 aastane, kui hakkasin aktiivselt sporti harrastama.
Tegelesin maadlusega.
Pohjanmaal joostakse ja mängitakse pesapalli.
Tegeletakse mitmekülgse spordiga.
Minagi harrastasin neid kõiki ja üks lemmikharrastus oli veel -
üks võimlemisliik, kus tehti mitmeid eriharjutusi.
Spordi kõrval käisin ka leerikoolis, kus oli tugev ärkamine.
Paar aastat hiljem andsin elu Jumalale
ja kohtusin Jeesusega.
Räägi veel juhtumitest, kus said tunda Jumala puudutusi.
Oli erisuguseid olukordi.
Meenub üks, kui maadlustrennis vigastasin tugevalt oma selga.
Seljas oli närvivalu.
Hüüdsin Jumala poole ja läksin ühele koosolekule,
kus teadsin, et seal palvetatakse haigete eest.
Läksin sinna koosolekule, vaatasin kõike seal toimuvat
ja imestasin veidi.
Selg oli väga valus ja ma mõtlesin,
et kui Jumal on olemas, siis Ta saab mind tervendada.
Palvetaja küsis mu soovi ja siis ma äkki märkasin,
et Jumal oli mu selja terveks teinud.
See oli väga konkreetne olukord.
Sel moel tugevdas Jumal mu usku, millele lisandusid mitmed elemendid.
Üleloomulikud elemendid, millest tahaks mainida paari juhtumit.
Keskkoolis sain õppetööga hästi hakkama,
aga kui sain usklikuks, tekkis mingi seesmine tühjus.
See pani mind jooksma Jumala juurde
ja otsima vaimseid asju.
Olles teinud oma usuotsuse, otsustasin oma südames,
et teen otsuse Jumala kasuks ja tahan õppida kirikuõpetajaks.
Ma polnud sellest asjast kellelegi rääkinud.
See oli mul südame sügavustes saladuses.
Kohtusin oma kodukülas ühe mehega, kes oli jumalainimene.
Ta vaatas mind me vestluse käigus ja ütles mulle sellised sõnad:
"Jumal ütles mulle, et kavatsed õppida kirikuõpetajaks,
aga see pole Jumala plaan su elu jaoks."
Mõtlesin, et kuidas saab teine inimene
paljastada teise inimese südames olevad saladused?
Selle kõige sügavamal ja salajases kohas oleva saladuse,
mis on suure väärtusega ja väga kallis.
Kuidas saab keegi seda paljastada?
Siis ma huvitusin asjast rohkem, et peab olema midagi tõeliselt suurt.
Et Jumal tõesti räägib mulle.
Hakkasin tõsisemalt otsima Jumala plaani oma elu jaoks.
Peatuksin siin inimese ülesande juures,
mida inimene peab tegema ja kust ta selleks väe leiab.
Et kui keegi vanem või laps läheb õppima teoloogiat,
arvates, et see on hea ja et see on Jumala tahe.
Aga Jumalal on palju plaane ja inimesi läheb tarvis kõikjal.
Sinu jaoks polnud kirikuõpetaja amet Jumala tahe.
Mida sa ise selle asja kohta ütled?
Me inimestena mõtleme üldse teistmoodi kui Jumal.
Me väärtustame eri asju eri moodi.
Jeesus on seadnud teenimisele oma lati,
nii et kui me ulatame kellelegi veeklaasi,
läheb seegi taevas arvesse.
Samas ei tee me ühtki tööd selle pärast,
et koguda mingeid plusspunkte.
Aga ma ise olen mõelnud oma südames
ja tahtnud kogudustes rääkida,
et ühel päeval, kui me läheme Jumala juurde ja Tema ette,
siis me kõik palume seda, et me saaks kuulda Jeesuse sõnu:
"Sina hea sulane!"
Küsimus pole selles, et meie oleme valinud Jumala,
vaid Piibel ütleb, et Tema valis meid, kui olime alles nõrgad.
Kuid nüüd on meie ülesanne palvetada juhtimist me elus,
et Jumal võiks näidata ja ilmutada seda omades plaanides.
Sa ei läinud teoloogia alale, vaid mujale. Kuhu?
Ma läksin õppima inseneriks.
Seoses sellega kaasnes üks tore seik.
Kogesin koos usklikuks saamisega, et Jumal hakkas rääkima niiviisi,
et alguses ma ei saanud arugi neist prohvetlikest unenägudest.
Mäletan juhust, kui palvetasin omale juhtimist.
Ühel ööl rääkisin vaimus keeltes, kasutasin oma armuandi
ja Püha Vaim palvetas minu sees.
Ärkasin selleks palveks ja mu suust tulid soomekeelsed sõnad:
"Tulevastel aegadel saab olema inseneridest puudus."
Sellega kogesin, et Jumal pakkus mulle sellist elukäiku.
Nüüd olen selle oma elus teoks teinud.
Ehk siis Jumal on andnud igaühele plaani A.
See on täiuslik ja kui selle järgi elatakse,
lähevad kõik asjad hästi.
See ongi nii. Jumalal on meile kõigile ainulaadne ülesanne.
Kui mõelda suurtele jumalameestele -
näiteks Smith Wigglesworth'ile kes oli algselt Toru-Jüri.
Me kõik võime olla Jumala kasutada ükskõik kus.
Kas suurtes või ka väikestes ülesannetes
inimeste mõõdupuu järgi.
See pole Jumala jaoks otsustav,
kuna Jumal maksab palka ustavuse eest.
Tähtis on teadvustada,
et meil oleks Jumala antud ülesanne ja nägemus.
Kindluse mõttes küsin veel sellist asja.
Tihti öeldakse, äri on äri ja Mooses on Mooses.
Et need on erivaimsused ja sakramendid.
Kuidas sa seda kommenteeriks?
Juudi maailmas, kust on pärit kristlikud väärtused ja kristlik äri,
on selline arusaam, et kogu elu on antud Jumalale.
Hommikul voodist tõustes ja Jumala poolt antud ülesannet täites,
siis kui teed kõike hästi, siis Jumal õnnistab.
Võib ju olla nii, et kui mina või sina ei lähe teatud paikadesse,
siis ei kohtu ka keegi teine sealsete inimestega
ega räägi neile Jeesusest, armastusest ja armastavast Jumalast.
See on väga tähtis, et me oleme avatud
ja räägime seal, kus me oma argielus liigume.
Sa oled oma töö kõrvalt evangelist ja palvetaja
ja vaimselt erk nägemaks asju.
Sul on elu ajal tulnud ette kordi,
kus Püha Vaim on näidanud sulle erinevaid asju.
Millest tahad alustada?
Lähen sellesse aega, kui käisin gümnaasiumis.
Olin just saanud juhiload
ja olime Alajärvel koos teiste noortega.
Meil oli seal tugev noorte ärkamine.
Kui gümnaasium algas, oli meil klassis 2 usklikku õpilast,
aga gümnaasiumi lõppedes oli meil ainult 1, kes ei tunnistanud Jeesust.
Kümned ja kümned inimesed said usklikuks.
Meil oli tugev ärkamisaeg.
Võin öelda, et see oli väikese paikkonna jaoks
suur noorsoo ärkamine.
Kogesime tugevalt palveväge ja ma mäletan olukorda,
kus polnud kedagi, kes juhiks,
aga me kõik palvetasime Püha Vaimu voolates.
Kui Jumal ilmutas end Püha Vaimu kaudu,
oli üks rõõmus olukord, millest olen vähe ja harva rääkinud.
Kui me ühel õhtul palvetasime,
jäime peale põhiteenistust veel üksteist õnnistama.
Tegime endile ühe õnnistamispingi, kus palvetasime üksteise eest.
Siis laulsime üht Püha Vaimu teemalist laulu.
Me õnnistasime üksteist ja ma küsisin Jumalalt,
mida Ta tahab teha sel õhtul me sees selle laulu ajal?
Kogesin juhtiva isikuna õhutust
palvetada ühe tüdruku noorema õe eest,
kes oli sinna erandkorras tulnud.
Ta oli noor, umbes 12-13 aastane.
Ta tuli koos oma vanema õega noorteõhtule kaasa,
kus peale laulu küsiti vanemalt õelt,
kas tohib õnnistada ta nooremat õde?
Vanem õde vastas jaatavalt.
Kui see noor tüdruk me ringi keskele astus,
kogesin oma seesmises maailmas õhutust puhuda selle tüdruku peale.
Ma polnud seda varem teinud
ja sellest ei saa ka teha teoloogilist õpetust.
Jeesus puhus vahel oma jüngrite peale
ja nad said Püha Vaimu.
Sel hetkel juhtus midagi erilist.
See noor tüdruk hakkas rääkima võõrastes keeltes.
Mitte keegi ei puutunud teda näpuotsagagi.
Samuti ei öelnud keegi talle mingeid sõnu.
Olime koos teistega hämmingus, kui tüdruk keeltes rääkima hakkas.
Sellest peale algas mu elus periood, kus ma huvitusin Jumala töödest
ja sellest, kuidas Jumal saab kasutada inimest.
Sport jäi tahaplaanile
ja vaimsed asjad tõusid tugevalt esiplaanile.
Jumal on aastate jooksul rääkinud mitmetest asjadest,
aga ma pole osanud paluda seda ülesannet või armu.
Mäletan, kuidas Jumal rääkis 2001.a.
Maailma ajaloos toimus siis raskuspunkti muutus,
kus 2001. a. pandi nähtamatus maailmas paika üks märk.
Nägin ühel juulikuu ööl nägemuse, kus oli 2 kullast kotkast.
See oli kas maa -või merekotkas.
Ja siis olid seal veel 2 pühvlit.
Vesipühvlid vist. Ma ei tea nende ametlikku nime.
Üks oli maaelukas, teine veeelukas.
Need pühvlid olid omavahel sugulased.
Ka kotkad olid omavahel sugulased.
Kotkad tiirlesid pühvlite kohal. Kõik oli kuldne.
Ma ei tea, mida kuldne tähendab,
aga äkki sööstis maakotkas veepühvlile kallale.
Siis, kui ta sööstis, lausuti sõna USA.
Sellega see nägemus lõppes.
Sama aasta juulis rääkisin sellest mõnele sõbrale.
"Nägin sellist asja. Mida see küll võiks tähendada?"
Uurisin seda mõne kuu oma südames, kuni saabus 11.september.
Olin Jyväskyläs õppetööl ühes poissmeeste boksis
ja üks mu hea sõber käskis teleka käima panna.
Küsisin, mis juhtus?
Ta ütles, et kohe näen.
Mind veidi vihastas, et ta ei võinud kohe öelda, mis juhtus.
Ma ei viitsinud oodata seda mõnda sekundit,
mistõttu ütlesin kõva häälega, et ma tean - sõda on alanud!
See oli segane olukord, kui telekas lahti tehti
ja need lennukid nendesse tornidesse lendasid.
See, mis on siin oluline, on see,
et ma kogesin, et Jumal räägib teatud asjadest.
Hiljem mõistsin, et liitlased USA ja Suurbritannia olid kotkad
ja moslemimaad Iraak ja Afganistan olid need pühvlid.
Ma peatuksin sellel hetkeks.
Sa oled rääkinud ilmutusest ja nägemusest.
Püha Vaim on sulle rääkinud
ning keegi on veel saanud armuanni ja rääkinud.
Sa puhusid ja mitmed on saanud terveks su palvete läbi.
Need on sellised asjad, mis on usklikele tuttavad.
Aga kristlaste seas on tänapäeval palju neid,
kes mõtlevad, et mis see kõik on?
Kas need on tõelised ja kas see on tõde?
Kas sa võiksid sellest rääkida?
See on väga tähtis ja otsustav asi.
Kristluse puhul pole küsimus religioonis
või kuulumises kuhugi kogudusse või kirikusse.
Küsimus on isiklikus suhtes Jeesuse Kristusega.
Kogu tähelepanu keskmes peaks olema igavik
ja et inimene saaks anda oma elu Jumalale,
sest Jumalal on päästeplaan kogu inimkonna jaoks.
Kuid inimesel on raske kiita heaks alandumise teed.
See on nii raske, et mind hämmastab,
kui kuulen jutte isegi sellistest olukordadest,
kus haiglavoodis on keegi vähihaige inimene,
kellel on jäänud elada veel vaid mõned päevad.
Ja kui siis kirikuõpetaja küsib, kas ta võib palvetada ta eest,
tuleb selle peale eitav vastus.
See on hämmastav, et Piibel ütlebki,
et inimene võib paadutada oma südant.
Nagu polekski üldse mingit vajadust Jumala järele.
See, mida tahan öelda, on see,
et kui Jeesus andis meile ülesande,
andis Ta ka korralduse oodata, kuni me saame Püha Vaimu.
See kõik võimaldab meil olla samasugune,nagu Jeesus.
Ta on meie keskel -
Jumala Kolmainsus - Isa, Poeg ja Püha Vaim.
Nendega koos võime panna oma käed ükskõik, kelle peale
ja Jumal hoolitseb kõige ülejäänu eest.
Olgu see siis palve haiguse või ristimise pärast
või hinge pääste küsimus.
Jumal teeb nähtamatus maailmas oma tööd
ja me saame näha selle töö vilju.
Selline üleloomulikkus peaks olema kristlastele loomulik.
See peaks olema tegelikult palju loomulikum,
sest nähtamatu on palju reaalsem, kui nähtav. - Täpselt nii.
Sa oled paljudes kohtades jutlustanud ja sul on olnud ka palveteenistused.
Milliseid palvevastuseid oled oma palveteenistustel saanud?
On olnud väga erilisi olukordi.
Ma kogen palveteenistust hea meelega
osana oma kutsumusest.
Näiteks tuleb meelde üks olukord Venemaa reisilt.
Olime Peterburis üle 10 aasta.
Olime endises narkovõõrutuskeskuses
ja ma pidasin seal vaimuliku koosoleku.
Seal tuli eestpalvele palju inimesi, kes seisid minust meetri kaugusel.
Soomes on vahemaa suurem.
Mäletan, kuidas üks paarikümne aastane tüdruk tuli ette.
Ta oli endine narkomaan.
Tõlk ütles, et see tüdruk tahab saada Püha Vaimuga ristitud
ja saada armuande rääkimaks keeltes.
Mõtlesin korra, et kuidas ma saan seda tüdrukut aidata?
Meie vahel oli nii keelebarjäär kui tema taust.
Vaatasin seda tüdrukut - ta oli sünge olekuga.
Tema välimus rääkis iseenda eest.
Mõeldes enda sees, kuidas saaksin teda aidata,
tundsin äkki, kuidas Jumala vägi tuli mu peale.
Sirutasin oma käed tüdruku suunas, kes oli minust meetri kaugusel
ja tundsin, kuidas Jumala vägi läks topelt tugevusega minust tüdrukusse.
Tüdruku seest lahkusid mustad jõud
ja ta hakkas spontaanselt rääkima teistes keeltes.
See osutab sellele,
et kui meie oleme nõrgad, on Tema tugev.
Ehk meie endi sees pole mingit väge,
vaid see on Jumala Püha Vaim.
On väga tähtis aru saada,
et teoloogiline õpitarkus ei anna seda väge,
vaid selle annab Jumal nii, nagu Ta ise seda tahab.
Just nii.
See on hea, kui saadakse aru teoloogilistest tõdedest.
Siis pole vaja sõdida nende vastu.
Aga me ei saa rajada oma rännakuid Jeesusega sellele,
mida oleme õppinud.
Kui vaatame Piiblit,
siis Jeesus valis endale igasuguseid jüngreid.
Nende hulgas oli nii arste, kui tavalisi kalamehi.
Smith Wigglesworth oli "torumees". - Just.
Kuna saate lõpuni on vaid mõni minut aega, räägime sellest,
kas ja kuidas on Soomes ärkamine võimalik?
Millised on ärkamise takistused ja mis võiks hakata juhtuma?
Olen ise ja ka koos sõpradega, kellega koos palvetame, kogenud,
et praegu on Soomes huvitav olukord.
Kui lugeda sotsiaalmeedia sõnumeid ja ka kristliku meedia sõnumeid
ning ka inimeste huvikohti,
siis neis on väga palju näha sõna "ärkamine".
Samas võin öelda, et Piiblist ei leia sõna ärkamine.
Vaid sinna, kuhu Jumala apostlid läksid,
sinna tuli ärkamine.
Seda on hea tähele panna.
Teine mõte on aga see,
et me peaks Jeesust siiski rohkem armastama,
kui seda ärkamist.
Ja nii see on, kui näeme seda tausta ja vajadust,
et kõige tähtsam on siiski see, et hinged pääseksid igavesse ellu.
See tunne, mis mul sellest olukorrast on,
on see, et mina isiklikult usun, et Soome on tulemas põnev aeg.
Aga ütleksin ka seda,
et ma isiklikult ei usu, et see aeg on juba alanud.
On mingid tunded selle aja kohta.
Aga see võib olla midagi sellist, kui üldiselt vaadata ärkamisi,
siis Jumal on alati üllatanud. Siin kaasneb üllatusmoment.
Kui Jumal midagi valmistab omas taevas,
teeb Ta täpsed plaanid.
Tal on täpsed joonised,
Ta teab kõiki detaile ja seda, mis nende juurde kuulub.
Jumal ei jätnud seda ülesannet inglitele, vaid meile inimestele.
Inglid võivad meile tuua sõnumeid, meid õnnistada ja meid tugevdada.
Aga see, mis saab juhtuma
ja mille kohta olen saanud ka isiklikku kinnitust
ning millesse ise usun, on, et tulemas on väga põnev aeg.
Selles on üks asi eriti tähtis ja see on see,
et me kogudustena valmistuksime aktsepteerima,
mitte mõtisklema küsimuse üle,
et kes nüüd kuulutab ja kelle kätte need asjad on usaldatud.
Jumal tahab, et kõik kogudused oleksid asjaga kaasas Jumala väes.
Just see, et kogudused valmistuksid vastu võtma seda kõike, eriti hingi.
Mitte ainult, et inimesed tervenevad, vaid ka tõesti juurduvad Kristuses.
Aga tervenemine on tihti esimene aste inimese janus Jumala järele.
See ongi nii ja Jumalale on omane see,
et Ta tahab ilmutada oma suveräänsust
ja oleks õudne, kui Jumal ei ilmuks üleloomulikul moel.
Jumal tahab ilmuda niimoodi.
Aga tähelepanu keskpunkt peab alati olema suunatud Jeesusele -
sellele tuumale nii, et inimesed, kes pöörduvad oma pattudest,
saavad puhta südametunnistuse.
Et kogudustes oleks valmidus võtta need inimesed vastu.
Tõsiasi on see,
et vanemas eas inimesel võib küll olla tugev elukogemus,
kuid vaimulikus mõttes võidakse kahjuks olla nagu laps.
Kui vaadata oma ja sõprade elu, on meil kõigil see periood,
kui me näeme, et me oleme algselt teelt kõrvale läinud
ja mõistame, et see on Jumala suur arm,
et saame täna olla endiselt usus.
Aga nüüd ma palun, et sa ütleksid vaatajatele seda,
mida Jumala Vaim su südamele just praegu nüüd paneb.
Usun, et Soome on tulemas põnev aeg
ja ma paluksin teid kõiki selleks ajaks valmistuda!
Iga kogudus peab alandlikult mõtlema sellele,
et kui Jumal saadab meile põneva aja,
siis me oleks ka valmis võtma vastu need hinged.
Et me oma tarkusega ei paneks asju eri gruppidesse
või ei lahterdaks neid eriklassidesse,
vaid et me annaksime ruumi Jumala Pühale Vaimule ja sellele,
kuidas Tema tahab Soomes tegutseda.
Seepärast, kui sul pole veel selle kohta nägemust,
siis palu seda Jumalalt!
Jumal tahab anda sulle selle nägemuse.
Jumal näitab sulle selgelt nägemust, mida Ta tahab teha tulevikus
just sinu kaudu.
Ehk siis üks relv lõpuajas on see, et me alandume ja palvetame.
Tunnistame oma patud ja parandame meelt.
See on valmistumise keskseim osa.
Aga me pole ainult sõna kuuljad, vaid ka sõna tegijad.
Just.
Aitäh Marko selle väga avameelse ja vaimulikult sisurikka saate eest,
mille oleme saanud teha.
Sa oled noor mees ja Jumal viigu sind nendele põldudele,
mille Ta on eelnevalt sinu jaoks valmistanud.
Aitäh!
Kui soovid toetada Eesti TV7 tööd, helista 900 1777 (kõne hind 7),
või anneta pangaülekandega,
leides me andmed kodulehelt www.tv7.ee Täname!
Tõlge: Raul Jürimaa